Slovenska kronika, 24.1.2014


Naslov: Stilles bo za 11 mio evrov opremil hotel Kempinski
Napoved za voditelja:

Na sevniške gradu sta direktorja Rika Janez Škrabec in Stillesa Aleksander Polovič danes podpisala pogodbo za opremo prestižnega hotela Kempinski, ki ga Riko gradi v glavnem mestu Belorusije Minsku. Ta je del večjega poslovno stanovanjskega kompleksa, katerega gradnja je ocenjena na 150 milijonov evrov in ima več kot 100 tisoč kvadratnih metrov pokritih površin. Riko je poleg Stillesa v ta posel vključil še druga slovenska podjetja - Marmor Hotavlje, Eurolux in Klimo Petek. Za sevniški Stilles je to zelo pomemben dogodek, saj je vrednost tega posla večja, kot so imeli v preteklem letu celotnega prometa (9 mio €).
T- Iz Sevnice GORAN ROVAN /

X- Snemalec in montažer Tomi Naglič /

Takole zgleda v teh dneh hotel Kempinski, velik 70 tisoč kvadratnih metrov, ki ga v beloruski prestolnici Minsku gradi Riko. V njem bo kar 197 hotelskih sob, ki jih bo opremil sevniški Stilles. Vrednost teh del je 11 mio evrov.
T- ALEKSANDER POLOVIČ /
X- predsednik uprave Stilles Sevnica /

»Za nas pomeni v bistvu realizacijo na nivoju lanskega rezultata. Tudi pomembno, ker smo s tem dokazali, da je Stilles sposoben prevzeti tako velike projekte in pa tudi posledica prestrukturiranja, katerega smo zadnje tri lete intenzivno izvajali.«
Gradnja tega kompleksa s hotelom Kempinski v Minsku je doslej največji gradbeni projekt slovenskega podjetja v tujini.
T- JANEZ ŠKRABEC /
X- direktor Rika /
»Investitor je domačin, podjetje Elite Estate. Oni plačujejo situacije, plačujejo lahko rečem redno. Belorusija, da vam povem in tudi naše izkušnje z post sovjetskim prostranstvom so samo pozitivne. Nam ni ostalo doslej niti eno podjetje nič dolžno.«
Podjetje Riko in Stilles sta danes podpisala tudi pismo za dolgoročno sodelovanje pri opremljanju hotelov. Ta hotel je namreč že osmi v skupini Kempinski, ki ga je opremil sevniški Stilles, z Rikom pa so že opremljali hotel Peter I v središču Moskve.
T- ALEKSANDER POLOVIČ /
X- predsednik uprave Stilles Sevnica /

»Trenutno izvajamo še velik projekt na Dunaju, to je Park hotel Hyatt, Ritz Carlton v Kazahstanu, delamo tudi skupino Hilton, Sheraton, torej za večino znanih in pomembnih svetovnih verig.«
V Stillesu je zdaj zaposlenih 180 ljudi in vsi ti seveda upajo, da bo s tem konec težav, s katerimi so se ubadali v zadnjih desetletjih.
